Notum sit omnibus hominibus presentibus et futuris quod Hugo de Bergiaco et Falatrudis, soror ejus, servos quos calumniati sunt dederunt Beato Vincentio et canonicis. Pars vero istorum servorum erat ex communione canonicorum, altera quoque ex hereditate laicorum. Et dono, et ut in posterum hec donatio minime testibus et noticiis caruisset, preceptum est litteris annotari. Nomina vero illorum hec sunt: Wicardus, Bernardus, Sibertus et Walterius, isti vero cum consensu matris de qua parte erant Vincentio et canonicis ibidem servientibus. Si quis hanc cartam calumniaverit, iram omnipotentis Dei incurrat. S. Hugonis et sororis ejus, qui firmaverunt et firmare rogaverunt. S. Gaufredi. S. Stephani. S. Gauseranni. S. Maioli.